**Zadaci iz Glazbene kulture za 8. razrede**

**Tjedan 20. 4. – 24. 4. 2020.**

**Lijepi pozdrav. ☺**

VAŽNO: Upute:

1. Ništa ne prepisujte u kajdanku do trenutka kada to zatražim od vas (pred kraj današnjeg sata)
2. Objašnjenje oznaka:

pjesma iz udžbenika

 skladba na cd-u

 pogledati neki link najčešće s YouTubea

Tijekom sata postavljati ću vam pitanja. Odgovorite samostalno na glas, a odgovore sam vam stavio u dijelu koji prepisujete u kajdanku pa ćete moći provjeriti svoje znanje. ☺

Današnji sat biti će posvećen glazbenoj vrsti rock operi, a glazbenu vrstu promotrit ćemo na primjeru rock opere Jesus Christ Superstar engleskog skladatelja Andrew Lloyd Webbera. Da vas podsjetim da smo tu rock operu gledali uživo prošle godine u kazalištu Komedija u Zagrebu. Radnja prati posljednje dane života Isusa Krista.

Pogledajte i poslušajte u nastavku dvije različite izvedbe istog glazbenog broja iz spomenute rock opere.

 Andrew Lloyd Webber: Jesus Christ Superstar, song I don't know to love him (song koji Marija Magdalena pjeva Isusu)

<https://www.youtube.com/watch?v=_kuRPd_y1Ew> (kopirajte link na google tražilicu ili ctrl + lijevi klik miša na link)

<https://www.youtube.com/watch?v=y1ev49weFWQ> (kopirajte link na google tražilicu ili ctrl + lijevi klik miša na link)

Dok razmišljate koja vam se od dvije izvedbe više dopala odgovorite na pitanja.

1. Koji je dakle naziv ovog glazbenog broja u spomenutoj rock operi?
2. Tko su izvođači? (dva su izvođača)

Poslušajte sada još jedan broj iz ove rock opere. Uzmite cd koji je došao uz vaš udžbenik. Na cd-u 2 skladba broj 10.

Cd 2/10 Andrew Lloyd Webber: rock opera Jesus Christ Superstar, song Jesus Christ Superstar

1. Tko izvodi ovaj rock operni broj? (tri su izvođača)

Pogledajte sad taj isti broj na linku s YouTubea i još jednom promislite o svom odgovoru vezanom uz izvođače.

 <https://www.youtube.com/watch?v=nlOxUcTcUH0> (kopirajte link na vrh google tražilice ili ctrl + lijevi klik miša na link)

**Prepišite sada gradivo u nastavku u kajdanku. (bez slika naravno)**

**Rock – opera**

 Andrew Lloyd Webber: rock opera Jesus Christ Superstar, song (odgovor 1.) I don't know how to love him

Izvođači: 1. mezzosopran, 2. bend (odgovor 2.)

  

 Cd 2/10 Andrew Lloyd Webber: rock opera Jesus Christ Superstar, song Jesus Christ Superstar

Izvođači: 1. tenor, 2. ženski zbor, 3. orkestar (odgovor 3.)

   

**Rock opera** nastala je **60 – ih godina 20. stoljeća**, a spoj je **opere i rock glazbe**. Sastavni dio **orkestra** je i **rock band**. Sastoji se od **činova, brojeva**, a ima i **govorenih dijelova**. Arije se zbog tehnike pjevanja koja se razlikuje od operne tehnike također zovu **songovi** kao i u mjuziklu.

To bi bilo sve za ovaj tjedan. Želim vam svima lijepi pozdrav ☺